kardosdrur/scandi-wiki huggingface dataset:
Sild Kommune

Sild er en kommune i det nordlige Tyskland under Nordfrislands kreds i delstaten Slesvig-Holsten. Kommunen ligger på øen Sild i Sydslesvig og blev oprettet i januar 2009 ved sammenlægning af Vesterland, Rantum og den forhenværende kommune Sild-Øst. De øvrige kommuner på Sild, List, Hørnum, Kampen og Venningsted-Brarup, deltog ikke i sammenlægningen. Kommunens hovedby er Vesterland. 13.741 indbyggere (31. december 2021).

Kommunen består af følgende landsbyer:
 Arksum (tysk Archsum, nordfrisisk Arichsem)
 Kejtum (tysk Keitum, nordfrisisk Kairem)
 Morsum (nordfrisisk Muasem)
 Munkmarsk (tysk Munkmarsch, nordfrisisk Munkmäärsk)
 Rantum (nordfrisisk Rånterem), 
 Tinnum (nordfrisisk Tinem)
 Vesterland (tysk Westerland, nordfrisisk Weesterlön).

Politik  
Silds borgmester er Nikolas Häckel. Kommunalbestyrelsen (Gemeindevertretung) består af 33 medlemmer. 

Ved seneste kommunalvalg i maj 2023 fik kommunalbestyrelsen følgende fordeling . Valgdeltagelse i Sild Kommune lå 2023 på 43,3 %.

Eksterne henvisninger 

 Kommunens hjemmeside

Noter 

Kommune
Kommuner i Slesvig-Holsten
Christian Joachim Gersdorff

Christian Joachim (von) Gersdorff (født 23. marts 1644 i København, død 1725) til Isgård var søn af Joachim Gersdorff og amtmand.

Han var amtmand over Kalø Amt, assessor i Søetatens Kommissariat, kammerråd og rentemester.

Han var gift med Sophia Nansen (1657-1704), datter af borgmester Hans Nansen, og fader til Joachim von Gersdorff.

Christian Joachim
Amtmænd fra Danmark
Embedsmænd fra Danmark
Godsejere fra Danmark
Danskere i 1600-tallet
Danskere i 1700-tallet
Joachim von Gersdorff (1677-1745)

Joachim (von) Gersdorff (født 1677, død 1745) til Isgård, Kvelstrup og Vosnæsgård var en dansk amtmand.

Han var søn af Christian Joachim Gersdorff og Sophia Nansen, var amtmand over Kalø Amt og konferensråd. Han var gift med Edel Margrethe von Gersdorff, et tysk medlem af slægten. Han var fader til Christian Frederik von Gersdorff.

Joachim von
Amtmænd fra Danmark
Godsejere fra Danmark
Danskere i 1700-tallet
Konferensråder fra Danmark
Christian Frederik von Gersdorff

Christian Frederik (von) Gersdorff (født 24. juni 1705, dø 24. maj 1752) til Isgård, Kvelstrup, Rolsøgaard og Vosnæsgård var en dansk amtmand.

Han var søn af Joachim von Gersdorff og Edel Margrethe f. von Gersdorff og var amtmand over Kalø Amt. Han blev gift 5. april 1737 med Antoinette Margrethe Rosenørn og var fader til Poul Rosenørn Gersdorff.

Christian Frederik von
Amtmænd fra Danmark
Godsejere fra Danmark
Danskere i 1700-tallet
Black Jack

Black Jack eller Blackjack har flere betydninger:

 Black Jack (manga) – en japansk manga-figur
 Blackjack, eller 21 – et kasino-kortspil
 John J. Pershing – amerikansk general, øgenavn Black Jack, som gjorde tjeneste i den amerikanske hær fra 1886 til 1924
 Black Jack (film) – er film fra 1990 af Colin Nutley
Pershing

Pershing har flere betydninger:
 John J. Pershing – amerikansk fire-stjernet general
 Pershing-missil – ballistisk missil
 M26 Pershing - en amerikansk kampvogn
Happy hardcore

Happy hardcore er en undergenre af trance og hardcore/gabber. Denne genre er særdeles kendt for den høje bpm-værdi, og de meget "glade" og hurtige toner. Oftest er vokalen karakteriseret ved en meget lys kvindestemme, som er fordrejet elektronisk, eller en barnlig babystemme.  

Denne genre har opnået stor popularitet i Storbritannien, Australien, samt dele af Tyskland og Belgien, hvor breakbeat hardcore tidligere var dominerende. "Storebroderen" til denne genre er det mere dystre gabber.

Se også 
 Hardcore
 Speedcore

Musikgenrer
Poul Rosenørn Gersdorff

Poul Rosenørn Gersdorff (født 8. november 1743 på Vosnæsgård, død 10. juni 1810) var en dansk stiftamtmand.

Han var søn af konferensråd, amtmand Christian Frederik von Gersdorff og Antoinette Margrethe f. Rosenørn (1. maj 1717 – 27. oktober 1752), studerede ved Sorø Akademi, blev 1761 hofjunker, 1763 sekondløjtnant ved det oldenborgske Kyrasserregiment, 1764 premierløjtnant sammesteds, samme år ritmester ved det daværende Husarregiment og ved regimentets reduktion 1767 ritmester ved jyske Kyrasserregiment, hvorfra han 1770 afskedigedes efter eget ønske. 

1769 blev han kammerjunker, 1776 kammerherre, udnævntes 1777 til amtmand over Kalø Amt og 1793 til amtmand over Randers Amt. Samme år blev han Ridder af Dannebrog og 1799 stiftamtmand over Fyens Stift samt amtmand over Odense Amt med Dalum, Rugaard og St. Knuds Amter. 1808 afskedigedes han og udnævntes samtidig, da han ikke ønskede at få nogen pension, til gehejmekonferensråd. 

Han døde almindelig agtet og afholdt, og han skildres som en nidkær, retskaffen og duelig embedsmand. Han ejede Vosnæsgård, men solgte den 1808. Han blev gift 1. gang 19. februar 1770 med Georgine Wilhelmine de Pogrell (f. 14. april 1746 d. 4. maj 1775), 2. gang 6. september 1779 med Anna Rebecca von Pflueg (f. 27. august 1734 d. 16. august 1808).

Kilder 
 

Stiftamtmænd over Fyens Stift
Amtmænd fra Danmark
Kavaleriofficerer fra Danmark
Godsejere fra Danmark
Danskere i 1700-tallet
Danskere i 1800-tallet
Poul Rosenørn
Riddere af Dannebrog (1671-1808)
Kammerherrer fra Danmark
Gehejmekonferensråder fra Danmark
Rude (Flensborg)

Rude er en lille bakke og et statistisk distrikt i det sydlige Flensborg. Administrativt hører Rude under Flensborg Kommune i den tyske delstat Slesvig-Holsten. Distriktet er beliggende syd for vejene til Slesvig by og Husum. Navnet viser, at området var dækket af skov, der senere blev ryddet. Med tiden voksede bebyggelsen ved Slesvigvej. Allerede i 1398 bliver Rude en uindskrænket del af Flensborgs bymark. I kirkelig henseende hørte Rude under Skt. Hans Sogn (Skt. Johannes Sogn). 

Grænsen mellem den indre by og området syd for byen var markeret ved en byport i Rødegade (egentlig: Rudegade). Mod øst grænsede Rude op til den Store Mølledam. Vest for Mølledammene stod flere vindmøller ved navn Rudemøller eller Rødemøller. Rude bestod tidligere især af markerne. Men fra omkring 1900 voksede Flensborg by efterhånden mod syd og der opstod nye bolig- og erhversområder. I 1920erne blev f. eks Rævehule (Fuchskuhle) udbygget. Men først fra 1950ern udviklede sig Rude til en tæt befolket selvstændig bydel med mange etabeboliger og enkelte højhuse. Pælevad og Martinsbjerg blev efterhånden udskilt som selvstændige distrikter, som sammen med Rude nu udgør bydelen Sydstaden. Mod syd grænser Rude til landsbyen Jaruplund.

Noter 

Bydele i Flensborg
BBU

BBU kan henvise til flere artikler:
 Baptisternes Børne- og Ungdomsforbund
 Bornholms Boldspil-Union
Transfer

En transfer er i sportssammenhæng det samme som en spillerhandel. Altså et klubskifte. Den skal foregå efter bestemte regler. I fodbold er der f.eks. to såkaldte "transfervinduer" om året. Ét i juli/august og et i januar. Hvis modtagerklubben ikke skal betale noget for spilleren, kaldes det en "free transfer". I fodbold kan man skifte klub på en "free transfer", hvis ens kontrakt er udløbet.

Fodboldregler
Ralf Hemmingsen

Ralf Peter Arnfred Hemmingsen (født 12. oktober 1949) er professor på Københavns Universitet. 2005-2017 var han tillige rektor, idet han efterfulgte Linda Nielsen som den første ansatte rektor i universitetets historie. Før Universitetsloven af 2003, der ændrede universiteternes styreform, blev rektor valgt af universitetets ansatte og studerende, og denne tradition gik helt tilbage til universitetets grundlæggelse i 1479.

Historie 
Han fik medicinsk embedseksamen i 1975, og året efter blev han tildelt Københavns Universitets guldmedalje. Han fik den medicinske doktorgrad i 1981, og i 1983 blev han speciallæge i psykiatri. Han blev professor i 1995.

Den 1. november 2005 blev Ralf Hemmingsen Københavns Universitets rektor nr. 258. Før var han dekan ved Det Sundhedsvidenskabelige Fakultet, hvortil han kom fra en stilling som administrerende overlæge på Psykiatrisk Afdeling ved Bispebjerg Hospital. Siden 1995 har han også været professor i psykiatri ved Københavns Universitet. Den 25. februar 2013 blev han ansat som rektor for en ny periode frem til 1. marts 2017.

I 2007 blev han Ridder af Dannebrog.

I 2011 var der kritik og undren over Ralf Hemmingsens indblanding i Milena Penkowasagen. Den 22. marts 2011 blev Kammeradvokatens redegørelse af rektor Ralf Hemmingsens håndtering af Penkowa-sagen præsenteret for Københavns Universitets bestyrelse. Bestyrelsen mente ikke, at Penkowa havde været favoriseret, og Ralf Hemmingsen kunne beholde sin titel som rektor på Københavns Universitet..

Ralf Hemmingsen blev efterfulgt af Henrik C. Wegener som rektor på Københavns Universitet den 1. marts 2017.

Referencer

Eksterne henvisninger 
 Ralf Hemmingsen på Københavns Universitets hjemmeside

Personer fra Frederiksberg
Riddere af Dannebrog
Rektorer ved Københavns Universitet
Psykiatere fra Danmark
Personer i Kraks Blå Bog
Modtagere af Københavns Universitets guldmedalje
TM Tønder Håndbold

TM Tønder håndbold er en håndboldklub fra Tønder, der siden sæsonen 2012/2013 spiller i herrernes 1. division i håndbold, efter oprykning fra 2. division i foråret 2012. Fra sæsonen 2016/2017 spiller TM Tønder Håndbold i Håndboldligaen.

Historie 
TM Tønder Håndbold stammer fra 1998, hvor de to klubber Tønder SF Håndbold og Møgeltønder UIF efter flere forgæves forsøg besluttede sig for et samarbejde med alle herrehold i de to klubber. I starten hed samarbejdet HF Vest Sønderjylland (eller i daglig tale HF Vest), men efter to sæsoner blev navnet lavet om til Team Møgeltønder Tønder – eller i daglig tale TM Tønder.

Efter tre års samarbejde på herresiden, tog man nu også dameholdene med i overbygningen. Fra 2004 til 2006 deltog TM Tønder i SønderjyskE, men da de ville flytte herrehåndbolden til Sønderborg, besluttede man, at man ikke længere ville være med i SønderjyskE – så siden 2006 har holdet igen spillet under navnet TM Tønder.

Efter 10 år på egne ben, lykkedes det TM Tønder at rykke op i den bedste række, Herreligaen, hvor holdet fra 2016/2017 er repræsenteret. 

I klubbens første sæson i ligaen, lykkedes det at overleve via nogle dramatiske overlevelseskampe mod Skive FH. Efter to sæsoner i ligaen spiller TM Tønder i 1.division i sæsonen 2018/2019.

Herretruppen 2019/2020

Transfers herrertruppen 

Håndboldklubber i Danmark
Sport i Tønder
Gilbert Duclos-Lassalle

Gilbert Duclos-Lassalle (født 25. august 1954 i Lembeye) er en tidligere fransk professionel landevejscykelrytter. Han var aktiv fra 1977 til 1995 og var specialist i endags-klassikerne. Han bliver anset som en af de bedste franske cykelryttere i sin generation, sammen med Bernard Hinault og Laurent Fignon.

Paris-Roubaix var det løb, han helst ville vinde. Til trods for at han var klassiker-ekspert, klarede han ikke vinde før i 1992, 37 år gammel, efter at have opnået andenpladser i 1980 og 1983. Året efter vandt han igen, idet han slog den italienske sprinter Franco Ballerini i spurten. Hans sidste deltagelse i løbet var i 1996, hvor han som 41-årig opnåede en 19. plads.

Han deltog i Tour de France 13 gange, og fuldførte ni af dem.

Hans søn Hervé Duclos-Lassalle er også professionel cykelrytter.

Meritter 

 Paris-Roubaix (1992, 1993)
 Paris-Nice (1980)
 Bordeaux-Paris (1983)
 GP Plouay (1981, 1987)
 Etapesejr i Critérium International (1982)
 GP Midi Libre (1991)
 Etapesejr i Dauphiné Libéré (1993)

Eksterne henvisninger 

Mandlige cykelryttere fra Frankrig
General of the Armies

General of the Armies (eller den fulde titel  General of the Armies of the United States) er den højest mulige rang i United States Army.

I USAs historie er der kun to personer, som har været indehavere af denne rang. Det er John J. Pershing og posthumt, George Washington.

Denne rang skal ikke forveksles med rangen  General of the Army, genoprettet under anden verdenskrig, som ligger umiddelbart under i rangfølgen. Denne rang er for øjeblikket, 2011, ikke besat og har aldrig været anvendt i den amerikanske hær af en aktiv hærofficer samtidig med rangen General of the Army.

Det er ikke helt klart hvordan de to range legalt kan sammenlignes, blandt andet er det misvisende at førstnævnte er en firestjernet general-officer medens den underliggende rang er femstjernet.
Militære titler
United States Army
Erling Sørensen

Erling Sørensen (født d. 27. november 1936) er en tidligere dansk fodboldmålmand, der spillede for Vejle Boldklub.

Fakta 
Erling Sørensen fik debut for Vejle Boldklub d. 18 august 1957 mod AIA og spillede sin afskedskamp d. 13. juni 1965 i en 6-0 sejr over B 1903. I alt opnåede han 116 kampe for Vejle Boldklubs bedste mandskab, med hvem han vandt to pokaltitler og et mesterskab .

Ved siden af klubkarrieren opnåede Erling Sørensen én kamp for  Danmarks A-landshold og tre kampe for  Danmarks B-landshold .

Karriere 
”Linge” brugte aldrig selv de store ord om sine præstationer, men sagde blot – ”Det er vel det, man har en målmand til”. Imidlertid var hans præstationer som målmand store og mange.

Fra hans debut i august 1957 og var han fast mand indtil 1961, hvor VB, som ”Linge” udtrykte det – ”havde en ræveskidt sæson”. Før sæsonen havde eksperterne udråbt AGF, KB og VB som ”de tre store”, der skulle kæmpe om guldet, men VB begyndte hurtigt at vise svaghedstegn. 

VB's spilleudvalg mente ikke, at Erling Sørensen levede op til formuleringen ”det er vel det, man har en målmand til”, og derfor blev han for første gang i sin karriere sat af holdet d. 7. maj 1961. Allerede ugen efter var Erling Sørensen dog tilbage mellem stængerne, men det blev bestemt ikke hans dag. VB førte 2-0 mod KB, da VB-målmanden gik helt forkert af et frispark, som stille og roligt havnede i netmaskerne. Så røg Erling Sørensen for anden gang ud i kulden og blev afløst af Heinz Hildebrandt.

VB var efterhånden drattet ned som nr. 11 i den bedste række med kun fem kampe tilbage og nedrykningen begyndte for alvor at spøge i Nørreskoven. Spilleudvalget udpegede Erling Sørensen som redningsmand og hentede ham op fra andetholdet, hvorfra Erling Sørensen kom, så og sejrede – VB vandt de resterende fem kampe i sæsonen og sluttede som nr. 7 i rækken efter mange store præstationer af Erling Sørensen. Men det er vel det, man har en målmand til. .

Efter karrieren har Erling Sørensen holdt kontakten til kammeraterne i Vejle Boldklub og er i dag aktiv i klubbens museumsudvalg, der skal etablere et museum over Vejle Boldklubs historie.

Kilder 

Fodboldspillere fra Danmark
Fodboldspillere fra Vejle Boldklub
Felix 2.

Felix 2. kan være flere personer:
 Modpave Felix 2. – pave fra 355 til 358.
 Pave Felix 2. – pave fra 483 til 492.
Pancho Villa Ekspeditionen

Pancho Villa Ekspeditionen (officiel kendt i USA som Mexican Expedition), var en militær operation udført af den amerikanske hær mod de mexicanske oprørsstyrker ledet af Pancho Villa, fra 1916 til 1917.

Operationen var en gengældelsesaktion for Villas illegale indtrængen i USA og efterfølgende angreb på landsbyen Columbus i Luna County, New Mexico.

Den officielle start og slutdatoer var henholdsvis 14. marts 1916 og 7. februar 1917.
Præsident Woodrow Wilson valgte general John J. Pershing til at lede en styrke på ca. 10.000 mand, med det formål at fange Pancho Villa.

Af senere kendte amerikanske officerer deltog løjtnant George S. Patton i ekspeditionen.

Ekspeditionen var en begrænset succes, Panco Villa undgik tilfangetagelse.

Slag med deltagelse af USA
Pave Gregor 15.

Pave Gregor 15. (født som Alessandro Ludovisi 9. januar eller 15. januar 1554 – 8. juli 1623) var pave fra år 1621 frem til sin død i 1623.

Eksterne henvisninger 

Paver
Kristen mystik

Udtrykket kristen mystik er et samlebegreb, der refererer til kristne tekster, forfattere og grupperinger, som religionsforskere har kategoriseret under "mystik". Hvad denne kategori indeholder afhænger dog af definitionen på "mystik" og fortolkningen af de kristnes tekster. En typisk minimumsdefinition forstår mystik som en praksis, der sigter imod en tættere forbindelse til Gud, mens man endnu er i live.

Den tyske mystiker Mester Eckehart fortalte om sin mystiske oplevelse:
- der er jeg hverken Gud eller skabning, men jeg er, hvad jeg var, og hvad jeg vil forblive nu og altid... Thi i dette gennembrud fatter jeg, at Gud og jeg er eet,

Eksterne henvisninger 
 Joseph Schumacher: Die Mystik im Christentum und in den Religionen
 Gesellschaft der Freunde christlicher Mystik
 Haaning, Aksel (2011): Den kristne mystik.Vandkunsten.

Kildehenvisninger
El Forman

El Forman (1892 i Viborg – 28. januar 1970) var forfatter og digter.

Gift med kunstmaleren Volqvartz Viktor Forman.

Debut i 1956 med digtsamlingen Tomhed. Græsstrået en Tv-ballet af Else Marie Pade er bygget over et digt af El Forman og koreograferet af Nini Theilade.

Bibliografi 
 Tomhed, 1956
 Hus ved et hav, 1958
 Grønne vers, 1958
 Jeg er ild : Et dramatisk digt., 1959
 Streg og poesi, 1960
 Vandrende skove, 1961
 Syngende blomst, 1961
 Kramsfugle, 1965

Digtere fra Danmark
Personer fra Viborg
Dansksprogede forfattere fra Danmark
Tancred af Hauteville

Tancred af Hauteville (980-1041) var en normannisk ridder, som man ikke har ret mange historiske vidnesbyrd om. Hans historiske betydning skyldes udelukkende de bedrifter, der blev udført af hans sønner og deres efterkommere. Han var adelsmand, men placeret langt nede i det adelige hierarki, og boede nær Coutances på Cotentin-halvøen i det nuværende Frankrig. Man ved om ham, at hans bedstefar var kommet fra Skandinavien til Normandiet på samme tid som Rollo. Det vides ikke med sikkerhed, hvilken af de tre landsbyer ved navn Hauteville, han styrede, men Hauteville-la-Guichard er den oftest nævnte. Der dukker senere en del fortællinger op om ham, men ingen af dem kan bekræftes på basis af samtidige kilder.

Tancreds efterkommere 
Han fik i alt 12 sønner med sine to hustruer. (Begge hustruer hævdes at være døtre af hertug Richard 1. af Normandiet, men ingen primære kilder kan bekræfte denne påstand). Desuden blev han far til adskillige døtre, og næsten alle børnene forlod Normandiet og tog til Syditalien, hvor slægten blev kendt og agtet. Brown skriver, at det må have været en stor opgave for Tancred, der ikke var nogen rig mand, at sørge for udrustning og optræning, så hans sønner kunne blive riddere. En af metoderne var at få placeret sønnerne i tjeneste hos lidt rigere adelsmænd, der havde brug for arbejdskraft.

Med sin første hustru Muriella fik han fem sønner:

 Serlo (blev i Normandiet)
 Beatrix (d. 1101), først gift med Armand de Mortain, dernæst med Roger
 Godfred, ridder af Hauteville, greve af Loritello (d. 1063)
 Vilhelm Jernarm, greve af Apulien (d. 1046)
 Drogo, greve af Apulien (d. 1051)
 Humfred, greve af Apulien (d. 1057)

I følge Amatus af Montecassino, der var den italienske kronikør, der beskrev normannernes bedrifter i Italien, var Tancred ikke i stand til at leve resten af sit liv i cølibat, og den principfaste mand ville ikke leve i synd, så han giftede sig igen. Med sin anden hustru Fressenda (eller Fredesenda) fik hans syv sønner og mindst én datter:

 Robert Guiscard, greve af Apulia (1057), derpå hertug af Apulia og Sicilien (d. 1085)
 Mauger, greve af Capitanatet (en anden betegnelse for det nordlige Apulien) (d. 1064)
 Vilhelm, greve af Principatet (område omkring Salerno) (d. 1080)
 Alfred (Alberic eller Alvared, Alveredus på Latin; også kaldt Alvred og Aubrey) (blev i Normandiet)
 Humbert (Hubert) (blev i Normandiet)
 Tancred (blev i Normandiet)
 Roger, greve af Sicilien fra 1062 (d. 1101)
 Fressenda, gift med Richard 1. af Capua, der var greve af Aversa og fyrste af Capua, og døde i 1078.

Kilder 
 Brown, Gordon S. The Norman Conquest of Southern Italy and Sicily. McFarland, 2003, 
 Norwich, John Julius. The Normans in the South 1016-1130. Longmans: London, 1967.

Noter

Eksterne links 
 
 History of the Norman World .

Personer fra middelalderen
Huset Hauteville
Pir Sultan Abdal

Pir Sultan Abdal (1480 - 1550) var en alevitisk dede og poet, som levede omkring det 16. århundrede. Der findes ikke særlig mange oplysninger om hans liv, men det menes, at han må have gjort oprør mod den osmanniske stat, hvorfor han blev henrettet.

Han æres stadig højt af alevitterne og anses som et symbol på modstand mod uretfærdighed. Hans digte florerer rundt i og omkring Anatolien og benyttes også af alevitterne under deres religiøse ceremonier.

Pir Sultan var blot et udbredt kaldenavn, som han brugte i sine digte. Hans rigtige navn var Haydar. Han blev født i landsbyen Banaz, beliggende i subprovinsen Yıldızeli i Sivas. Pir Sultan var også en dede, religiøs leder i alevismen, hvorfor han blev kaldt "Pir". Han fik tre sønner (Seyyid Ali Sultan, Pir Mehmet og Er Gaip Sultan) samt én datter (Senem). Efter Pir Sultan's henrettelse, blev hans slægt fordrevet. Seyyid Ali Sultan flygtede således til Çorum-området sammen med søsteren Senem. Er Gaip flygtede til Dersim, mens Pir Mehmet måtte flygte til Tokat. Det siges, at Seyyid Ali Sultan efter 27 år i Çorum vendte tilbage til sin landsby Banaz sammen med sin søster.

I dag eksisterer Pir Sultan's ocak stadig i Sivas, Çorum, Tokat samt Dersim og Pir Sultans slægt fortsætter stadigvæk deres stillinger som dede.

Det vides ikke nøjagtigt, hvornår han blev henrettet, men forskellige sagkyndiges teorier peger på et sted mellem 1540 og 1560.

Referencer 

Alevisme
Personer fra det Osmanniske Rige
Sangere fra Tyrkiet
Digtere fra Tyrkiet
Muhammed-Ali

Muhammed-Ali er et udtryk der benyttes af alevitter og bektashitter som en betegnelse på Muhammed og Alis enhed. Muhammed og Ali ses som en enhed af alevitter, bl.a. på baggrund af nogle vigtige citater og teologiske begivenheder, hvor Muhammed har peget på Alis høje status i forhold til sig selv og Muhammeds valg af Ali som sin musahip (dvs. sin bror).

Alevisme
Linda Nielsen

Linda Nielsen (født 2. januar 1952) en dansk jurist, professor ved og tidligere rektor for Københavns Universitet. Hun var universitetets første kvindelige rektor, og den sidste, der blev valgt af universitetets egne ansatte og studerende. Efter Universitetsloven af 2003 ansattes rektor af en bestyrelse.

Historie 
Linda Nielsen tog juridisk embedseksamen i 1976 fra Københavns Universitet og juridisk doktorgrad i 1993 fra samme universitet og har siden 1996 været professor ved Det Juridiske Fakultet. Fra 1. februar 2002 til 31. oktober 2005 var Linda Nielsen Københavns Universitets rektor nr. 257 og fra 1. oktober 2002 var hun formand for Rektorkollegiet, hvilket hun var indtil 2005. På Kræftens Bekæmpelses repræsentantskabsmøde den 13. maj 2007 blev Linda Nielsen valgt som ny præsident for foreningen. Samme år blev hun Ridder af Dannebrog. Hun har også modtaget Erindringsmedaillen i anledning af Hans Kongelige Højhed Prinsgemalens 75 års fødselsdag.

Herudover har Linda Nielsen været formand for og medlem af en lang række råd og udvalg, eksempelvis formand for Øresund Science Region, medlem af Statsministeriets Globaliseringsråd, af udvalg om Politiets og Forsvarets Efterretningstjeneste samt af bestyrelsen for Dronning Margrethe og Prins Henriks Fond, Kollegiefonden Bikuben, Klasselotteriet og Sparinvest og formand for Allerfonden.

Hendes tidligere hverv omfatter bl.a. formand for Etisk Råd, formand for Pensionsmarkedsrådet, for Børnelovsudvalget og for Ægtefællepensionsudvalget samt næstformand for Elektricitetsrådet. Derudover har Linda Nielsen været medlem af Økonomiministerens Tænketank om fremtidens vækst, Justitsministerens Visionsudvalg for fremtidens politi, Finansministeriets Spindoktorudvalg og Videnskabsministerens udvalg om Universitetsbestyrelser i Danmark.

I international sammenhæng er Linda Nielsen vicepræsident i EU's Etikkomité EGE (European Group on Ethics in Science and New Technologies), der rådgiver EU-kommissionen. Ydermere fungerer hun som for EU ved vurdering af bioteknologiske forskningsprojekter og af Europarådet i relation til en række arbejdsgrupper. Hun er medlem af bestyrelsen af International Society of Family Law.

Eksterne henvisninger 
 Linda Nielsen på Den Store Danske Encyklopædi

Jurister fra Danmark
Foreningsformænd fra Danmark
Rektorer ved Københavns Universitet
Riddere af Dannebrog
Personer fra Frederiksberg
Personer i Kraks Blå Bog